Klokken 01.18 natten til torsdag blev beredskabet i Thisted Kommune kaldt ud til en brand på Ulstedvej i Vestervig. I forbindelse med et tordenvejr i området slog lynet ned i huset og startede en brand. - Vi antager at det er det gamle el-net i huset, der ikke kunne holde til lynnedslaget, for vi kan se at det er en stikkontakt i stuen, der er arnestedet, fortæller vagtchef ved Midt- og Vestjyllands Politi Anders Olesen. - Stuen er brændt og resten af huset er sodskadet. Der var fire personer i huset, og de blev kørt til sygehuset i Thisted til observation for røgforgiftning, siger vagtchefen.

Referat:
Et aldrende el-system i en villa i Vestervig, kunne ikke stå imod, da lynet slog ned, natten til torsdag.